
/Nosaukums A/
pilnvarotajai personai
/pers. A/
E‑pasts: /elektroniskā pasta adrese/
/elektroniskā pasta adrese/

Maksātnespējas procesa administratorei
/Administrators/
[bookmark: _Hlk185364843]Paziņošanai e‑adresē

Par /Nosaukums A/ sūdzību par maksātnespējas procesa administratores /Administrators/ rīcību /SIA "Nosaukums B"/ maksātnespējas procesā

[bookmark: _Hlk124745969][bookmark: _Hlk216959681]Maksātnespējas kontroles dienestā 2026. gada 18. maijā saņemta /Nosaukums A/ (turpmāk – Iesniedzējs) pilnvarotās personas zvērinātas advokātes /pers. A/ 2026. gada 18. maija sūdzība (turpmāk – Sūdzība) par maksātnespējas procesa administratora (turpmāk – administrators) /Administrators/, /amata apliecības numurs/, (turpmāk – Administratore) rīcību /SIA "Nosaukums B"/, /reģistrācijas numurs/, maksātnespējas procesā.
Izskatot Maksātnespējas kontroles dienesta rīcībā esošo informāciju par Iesniedzēja maksātnespējas procesa gaitu, konstatēts turpmāk minētais.
[1] Ar /tiesas nosaukums/ /datums/ spriedumu lietā /lietas numurs/ pasludināts Parādnieka maksātnespējas process un par Parādnieka maksātnespējas procesa administratoru iecelta Administratore.
[2] Sūdzībā norādīts turpmākais.
[2.1] Iesniedzējs 2026. gada 16. janvārī iesniedza kreditora prasījumu Parādnieka maksātnespējas procesā, kas tika atzīts par summu 1 108 125,30 euro.
Iesniedzējs konstatēja, ka gaisa kuģa ar ražotāja sērijas Nr. 6306 (turpmāk – Gaisa kuģis) atgūšanas laikā sākotnēji kopā ar Gaisa kuģi piegādātais priekšējais šasijas statnis (turpmāk – statnis), ņemot vērā gaidāmās tehniskās apkopes prasības, netika uzstādīts. 
Gaisa kuģis pašlaik ir aprīkots ar citu statni, kas pieder citam iznomātājam. Sākotnēji tas tika uzstādīts kā pagaidu aizvietotājs, tomēr iestājoties saistību neizpildei saskaņā ar nomas līgumu ar Parādnieku, attiecīgā statņa vienība kļuva par pastāvīgu aizvietotāju atbilstoši nomas līguma noteikumiem. Ņemot vērā minēto, Iesniedzējam ir tiesības nekavējoties atgūt sākotnējo statni, kas ir Iesniedzēja īpašums.
Parādnieka mantā, uz kuru vēršami kreditoru prasījumi, neietilpst parādnieka valdījumā vai turējumā esošā trešajām personām piederošā manta.[footnoteRef:1] Savukārt, ja kādam ir bez jebkāda pamata kāds priekšmets no otra mantas, tad to var no viņa atprasīt.[footnoteRef:2] [1:  Maksātnespējas likuma 94. panta pirmā daļa.]  [2:  Civillikuma 2389. pants.] 

Saskaņā ar Iesniedzēja rīcībā pieejamo informāciju statnis pašlaik atrodas /SIA "Nosaukums C"/, /reģistrācijas numurs/, (turpmāk – Glabātājs) juridiskā adrese: /adrese/. Glabātājs Parādnieka uzdevumā uzglabā sākotnējo statni. Identifikācijas nolūkos attiecīgie sākotnējā statņa dati ir šādi: /daļas numurs/, /sērijas numurs/ (turpmāk – Strīdus statnis).
[2.2] Iesniedzējs sazinājās ar Glabātāja pārstāvjiem, kuri norādīja, ka, lai Iesniedzējs varētu saņemt Strīdus statni, ir nepieciešams Administratores apstiprinājums, jo Glabātājam ir noteiktas saistības pret Parādnieku par Strīdus statņa glabāšanu.
Tā kā Glabātāja pārstāvji norādīja uz nepieciešamību saņemt Administratores apstiprinājumu, Iesniedzējs 2026. gada 14. aprīlī nosūtīja Administratorei iesniegumu (turpmāk – Iesniegums), kurā izklāstīta iepriekš minētā situācija. Iesniegumā lūgts Administratorei parakstīt pievienoto pilnvarojuma vēstuli, lai Iesniedzējs varētu saņemt Strīdus statni no Glabātāja noliktavas. Vienlaikus jānorāda, ka Iesniedzējs Administratorei uzsvēra Strīdus statņa atgūšanas steidzamību un nepieciešamību.
Iesniedzējs 2026. gada 15. aprīlī no Administratores saņēma apstiprinājumu, ka e‑pasts un pielikumā esošais Iesniegums ir saņemts. 
Iesniedzējs 2026. gada 21. aprīlī vērsās pie Administratores ar lūgumu sniegt informāciju par Strīdus statņa atgūšanas statusu.
Tāpat 2026. gada 27. aprīlī Iesniedzējs atkārtoti vērsās pie Administratores ar lūgumu sniegt informāciju par Strīdus statņa atgūšanas statusu. Tomēr līdz Sūdzības sagatavošanas brīdim Administratore nav sniegusi atbildi vai veicinājusi Strīdus statņa atgūšanu.
[2.3] Iesniedzējs no Administratores sagaidīja pilnīgu sadarbību, lai nodrošinātu Strīdus statņa operatīvu identificēšanu, izsniegšanu un atdošanu, tomēr šādas sadarbības līdz Sūdzības sagatavošanas brīdim nav bijis, kā arī nepieciešamie pasākumi nav pienācīgi veikti.
[2.3.1] Kreditors, kura likumiskās tiesības ir aizskartas, var iesniegt Maksātnespējas kontroles dienestam sūdzību par administratora rīcību.[footnoteRef:3] [3:  Maksātnespējas likuma 176. panta pirmā daļa.] 

Administrators nodrošina efektīvu un likumīgu juridiskās personas maksātnespējas procesa norisi un mērķu sasniegšanu.[footnoteRef:4] Turklāt administratoram ir pienākums sniegt informāciju par juridiskās personas maksātnespējas procesa norisi kreditoriem.[footnoteRef:5] [4:  Maksātnespējas likuma 26. panta otrā daļa.]  [5:  Maksātnespējas likuma 26. panta trešās daļas 2. punkts.] 

Maksātnespējas procesa administratoru un tiesiskās aizsardzības procesa uzraugošo personu profesionālās ētikas kodeksa (turpmāk – Ētikas kodekss) 2.3. punkts ir noteikts, ka administrators savā darbā nedrīkst būt nolaidīgs. Pildot amata pienākumus, administrators rīkojas likumīgi, taisnīgi un bez nepamatotas vilcināšanās.
[2.3.2] Iesniedzējs vērš uzmanību, ka Administratore ilgstoši nav sniegusi nepieciešamo atbalstu un nav veikusi atbilstošas darbības, lai Iesniedzējs varētu saņemt Strīdus statni. Neskatoties uz vairākkārtēju saziņu un Iesniedzēja lūgumiem, jautājums joprojām nav atrisināts. Tā rezultātā tiek nepamatoti kavēta Iesniedzēja tiesību īstenošana un Iesniedzēja īpašuma atdošana. Vienlaikus Administratore līdz Sūdzības sagatavošanas brīdim nav sniegusi nekādu skaidrojumu par šāda kavējuma iemesliem, kas rada šaubas par pienākumu izpildi atbilstoši minētā Ētikas kodeksa prasībām.
Iesniedzējs ir vairākkārt uzsvēris jautājuma steidzamību, tomēr Administratore Strīdus statņa atdošanas procesu nepamatoti kavē. Iesniedzējam ir būtiski atgūt Strīdus statni, jo šai sastāvdaļai ir pilnīga lidojumderīguma izsekojamība, tā ir jaunāka un tiek uzskatīta par augstākas kvalitātes detaļu nekā pašlaik Gaisa kuģī uzstādītais statnis. Turklāt Iesniedzējs ir uzsācis pārrunas ar iznomātāju, kurš nodrošināja aizvietojošo statni, par tā atdošanu.
[2.3.3] Administrators velta visas pūles un zināšanas sava amata pienākumu veikšanai un rīkojas tā, lai veicinātu sabiedrības uzticību administratora profesijai.[footnoteRef:6] [6:  Ētikas kodeksa 2.4. punkts.] 

Minētā Administratores rīcība un profesionālās ētikas normu pārkāpumi grauj uzticību gan Administratores amata pienākumu izpildei, gan administratora profesijai kopumā, kā arī maksātnespējas procesa institūtam.
Administrators amata pienākumus pilda kā krietns un rūpīgs saimnieks, ievērojot rūpību, kāda attiecīgajā situācijā un apstākļos ir saprātīgi sagaidāma no administratora.[footnoteRef:7] [7:  Ētikas kodeksa 6.1. punkts.] 

Administratores bezdarbība, nenodrošinot atbilstošu un savlaicīgu rīcību, neatbilst minētajā normā noteiktajam rūpības standartam un tādējādi rada pamatotas šaubas par pienākumu izpildi atbilstoši Ētikas kodeksa prasībām.
[2.4] Maksātnespējas kontroles dienests pieņem lēmumus par administratora rīcību maksātnespējas procesā vai pildot tam likumā noteiktos vispārējos pienākumus, kā arī par tiesiskā pienākuma uzlikšanu pārkāpuma konstatēšanas gadījumā.[footnoteRef:8] Maksātnespējas kontroles dienestam ir tiesības uzlikt administratoram tiesisku pienākumu.[footnoteRef:9] [8:  Maksātnespējas likuma 175. pants pirmās daļas 2. punkts.]  [9:  Maksātnespējas likuma 174.2 panta pirmās daļas 7. punkts.] 

Disciplinārlietu pret administratoru var ierosināt par:
1) normatīvo aktu būtisku pārkāpumu; 
2) profesionālās ētikas normu būtisku pārkāpumu; 
3) sistemātiskiem normatīvo aktu pārkāpumiem; 
4) pilnvaru ļaunprātīgu izmantošanu; 
5) valstij, parādniekam vai kreditoriem nodarītiem zaudējumiem.[footnoteRef:10] [10:  Maksātnespējas likuma 31.1 panta otrā daļa.] 

Tā kā Administratore nav pienācīgi pildījusi tai noteiktos pienākumus un ir konstatējamas iespējamas Ētikas kodeksa normu neievērošanas pazīmes, pastāv pamats izvērtēt disciplinārlietas ierosināšanas nepieciešamību, kas saskaņā ar Maksātnespējas likuma 31.1 panta otrā daļas 2. punktu piemērojama gadījumos, kad konstatēts būtisks profesionālās ētikas normu pārkāpums.
Pamatojoties uz iepriekš minēto, Iesniedzējs lūdz Maksātnespējas kontroles dienestu:
1) izvērtēt Administratores rīcības atbilstību likumā noteiktajiem pienākumiem un ētikas kodeksa normām;
2) uzlikt Administratorei pienākumu nodrošināt nekavējoties Strīdus statņa atdošanu Iesniedzējam;
3) izvērtēt Administratores rīcību disciplinārlietas ietvaros.
Sūdzībai pievienoti Iesniedzēja ieskatā to pamatojošie dokumenti.
[3] Maksātnespējas kontroles dienests 2026. gada 19. maija vēstulē /numurs/ lūdza Administratorei iesniegt rakstveida paskaidrojumus par Sūdzībā minētajiem apstākļiem.
[bookmark: _Hlk152911761][4] Maksātnespējas kontroles dienestā 2026. gada 1. jūnijā saņemta Administratores 2026. gada 30. maija vēstule /numurs/ (turpmāk – Paskaidrojumi), kurā sniegti paskaidrojumi par Sūdzību.
Administratore paskaidro turpmāko.
[4.1] Ar Administratores 2026. gada 16. februāra lēmumu ārvalsts komersants – Iesniedzējs, atzīts par Parādnieka nenodrošināto kreditoru par kopējo naudas summu 1 108 125,30 euro.
Administrators nodrošina efektīvu un likumīgu juridiskās personas maksātnespējas procesa un fiziskās personas maksātnespējas procesa norisi un mērķu sasniegšanu.[footnoteRef:11] Pēc juridiskās personas maksātnespējas procesa pasludināšanas parādnieks zaudē tiesības rīkoties ar visu savu mantu, kā arī ar viņa valdījumā vai turējumā esošo trešajām personām piederošo mantu, un šīs tiesības iegūst administrators.[footnoteRef:12] [11:  Maksātnespējas likuma 26. panta otrā daļa.]  [12:  Maksātnespējas likuma 63. panta pirmās daļas 1. punkts.] 

Administratore 2025. gada 17. decembrī nolēma par parādnieka pārstāvjiem Parādnieka maksātnespējas procesa lietā noteikt šādas personas: /pers. B/, /pers. C/, /pers. D/ un /pers. E/. Vēlāk par parādnieka pārstāvi tika iecelta arī /pers. F/.
	Parādnieka pārstāvji nav izpildījuši savus pienākumus saskaņā ar Maksātnespējas likuma 70. panta otro daļu un nav nodevuši Administratorei Parādnieka mantu un dokumentāciju Maksātnespējas likumā noteiktajā kārtībā un apjomā.
Administratore 2026. gada 11. janvārī Valsts policijai iesniedza iesniegumu par kriminālprocesa ierosināšanu saistībā ar Parādnieka pārstāvju pretlikumīgu rīcību Parādnieka maksātnespējas procesā.
2026. gada 7. martā visi Parādnieka kreditori, arī Iesniedzējs, tika informēti, ka Administratore veic Parādnieka mantas meklēšanu, iespēju robežās noskaidrojot Parādnieka noliktavās esošās mantas faktisko sastāvu, stāvokli un piederību.
Pēc Parādnieka pārstāvju sniegtās informācijas Parādnieka grāmatvedības uzskaitē netika detalizēti un precīzi identificēta katra Parādnieka rezerves detaļa un kustība starp noliktavām. Turklāt, atbilstoši noslēgtajiem gaisa kuģu nomas līgumiem pēc rezerves daļu pievienošanas gaisa kuģim, rezerves detaļas kļuva par gaisa kuģa neatņemamu daļu un par gaisa kuģa īpašnieka īpašumu.
[4.2] Parādnieka mantā, uz kuru vēršami kreditoru prasījumi, neietilpst parādnieka valdījumā vai turējumā esošā trešajām personām piederošā manta.[footnoteRef:13] Īpašums ir pilnīgas varas tiesība par lietu, tas ir, tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību.[footnoteRef:14] [13:  Maksātnespējas likuma 94. panta pirmā daļa.]  [14:  Civillikuma 927. pants.] 

Īpašumtiesības attiecībā uz kustamām lietām var apliecināt, piemēram, pirkuma līgums, kases čeks, kvīts, apmaksātais preču-pavadzīmes rēķins. Ja šāda apliecinājuma nav, tiek prezumēts, ka kustamas lietas valdītājs ir šīs lietas īpašnieks.
Konkrētajā gadījumā Administratorei netika iesniegti nekādi dokumenti, kas objektīvi un nepārprotami apliecinātu Iesniedzēja īpašuma tiesības uz Sūdzībā norādīto Strīdus statni, kas ļautu Administratorei juridiski izvērtēt prasījuma pamatotību.
Pildot savus pienākumus maksātnespējas procesā, Administratore ir tiesīga rīkoties tikai uz pietiekamu un pārbaudāmu pierādījumu pamata. Lai izlemtu jautājumu par mantas atdošanu trešajai personai, Administratorei ir jāgūst nepārprotama pārliecība par attiecīgās mantas piederību konkrētajai personai, kā arī par to, ka mantas nodošana neietekmēs citu kreditoru intereses un neatstās negatīvu ietekmi uz maksātnespējas procesa likumīgu norisi.
Maksātnespējas procesa gaitā administrators nodrošina trešajām personām piederošās mantas atdošanu, ja administratora rīcībā ir ticamas ziņas, ka manta pieder trešajām personām.[footnoteRef:15] Taču Iesniedzēja apgalvojumi par mantas piederību nevar kalpot par pietiekamu pamatu Administratores lēmumam atļaut trešās personas mantas izņemšanu no Parādnieka valdījuma. [15:  Tā, piemēram, Administratore atdeva mantu trešajām personām, sagatavojot par to aktus. Tāpat Administratore arī atrada /vietas nosaukums/ noliktajā trešo personu mantu, par ko liecina sarakste, un nosūtīs to īpašniekiem.] 

Nepieciešamība pārbaudīt mantas piederību un Administratorei pieejamo mantas sarakstu, izvērtēt citus pieejamos dokumentus un iegūt papildu informāciju no trešajām personām situācijā, kad Iesniedzējs nav iesniedzis nepieciešamo informāciju, nav uzskatāma par nepamatotu vilcināšanos. Administratores piesardzīga rīcība konkrētajā situācijā atbilst Maksātnespējas likumā noteiktajam rūpības standartam un ir nepieciešama, lai nepieļautu iespējamu prettiesisku Parādnieka mantas nodošanu trešajām personām visai strīdīgajā situācijā.
[4.3] Administratore 2026. gada 19. maijā uz Iesniegumu sniedza Iesniedzējam atbildi /numurs/, tostarp norādot, ka Iesniegumam nav pievienoti dokumenti, kas pamatotu Iesniedzēja pieprasījumu pēc detaļas izsniegšanas, izņemot pilnvarojuma projektu. Iesniedzējs arī tika informēts, ka iespējamā trešo personu mantas pārdošanas plānā netika norādīta. Plānā norādīts, ka Administratore turpina Parādnieka mantas meklēšanu. Plānā netika norādīta arī manta, kas atrodas pie Glabātāja.
Glabātāja sistēmā kā Strīdus statņa īpašnieks ir norādīts Parādnieks. OASES sistēmas eksports, kas ir pieejams Administratorei tika nosūtīts visiem kreditoriem, arī Iesniedzējam. Pārbaudot OASES sistēmas datus Administratore nekonstatē ierakstus saistībā ar Strīdus statni un tā piederību. 
Paskaidrojumu sagatavošanas brīdī Administratores rīcībā nav informācijas par Strīdus statņa piederību Iesniedzējam. 
Administratore kritiski vērtē to, ka Iesniedzējs nespēja iesniegt nevienu dokumentu par rezerves detaļas piederību, it īpaši situācijā, kad pēc Iesniedzēja apgalvojumiem detaļa tika piegādāta Parādniekam.
Atbildē norādīts, ka, ievērojot minētos apstākļus, Administratore nevar pieņemt lēmumu par Strīdus statņa atdošanu tikai uz Iesniedzēja apgalvojumu pamata.
Tādējādi līdz pat Sūdzības iesniegšanas dienai dokumenti, kas pamato Iesniedzēja īpašuma tiesības uz Strīdus statni, Administratorei nav iesniegti.
Administratore 2026. gada 1. aprīlī saņēma Glabātāja paziņojumu, no kura izriet, ka Glabātāja sistēmā Strīdus statņa īpašnieks ir norādīts Parādnieks. 
Administratore 2026. gada 20. maijā nosūtīja Glabātājam atbildi, norādot, ka Glabātājam šobrīd nav nekāda tiesiska pamata nodot Parādnieka mantu jebkurām trešajām personām.
[4.4] Ņemot vērā izklāstīto, Administratore uzskata, ka Sūdzībā izteiktie pārmetumi par iespējamu bezdarbību un profesionālās ētikas neievērošanu nav pamatoti. Vienlaikus Iesniedzējs bija informēts par mantas meklēšanu no Administratora puses un zināja, ka Administratorei netika nodota ne manta, ne grāmatvedības dokumenti.
Iesniedzēja nepierādītie apgalvojumi par mantas piederību nevar kalpot par pietiekamu pamatu Administratores lēmumam atļaut trešās personas mantas izņemšanu no Parādnieka valdījuma.
Administratorei ir pienākums rīkoties ar paaugstinātu rūpību un pārliecināties par visu faktisko un tiesisko apstākļu noskaidrošanu. Šāda piesardzīga rīcība nav uzskatāma par bezdarbību vai nepamatotu vilcināšanos, bet gan par Administratores pienākumu ievērot likumību un nodrošināt visu iesaistīto personu tiesību aizsardzību.
Līdz ar to Administratores rīcība, neizsniedzot pieprasīto saskaņojumu bez pietiekama dokumentāra pamatojuma, bija tiesiska, pamatota un atbilda Maksātnespējas likuma normām.
Administratores ieskatā pamats secinājumiem par profesionālās ētikas normu pārkāpumu vai disciplinārlietas ierosināšanu nepastāv.
[4.5] Vienlaikus administrators dara zināmu, ka Iesniedzējs 2026. gada 27. maijā atkārtoti vērsās pie Administratores, iesniedzot iesniegumu un nosūtot pasta sūtījumā apliecinātus papildu pielikumus (saņemts 2026. gada 20. maijā[footnoteRef:16]). [16:  Acīmredzama pārrakstīšanās kļūda, domāts 29. maijs – Maksātnespējas kontroles dienesta piezīme.] 

Pārbaudot šos dokumentus, Administratore konstatēja, ka 2022. gada 16. jūnijā Iesniedzējs nodeva Parādniekam Gaisa kuģi[footnoteRef:17], kas tika aprīkots ar Strīdus statni /nosaukums/, pievienota sarakste saistībā ar Strīdus statņa plānotu pārvietošanu no vienas noliktavas uz citu.  [17:  /nosaukums/.] 

Taču, kaut gan Gaisa kuģis bija aprīkots ar Strīdus statni, nav saprotams, kādēļ Strīdus statnis 2025. gada vasarā tika noņemts un nosūtīts uz noliktavu, Parādniekam norādot, ka tas ir Parādnieka īpašums. Iesniedzējs no savas puses norāda, ka gaisa kuģis ir aprīkots ar citu statni, kas pieder citam iznomātājam. Iesniedzējs norāda, ka sākotnēji tas tika uzstādīts kā pagaidu aizvietotājs, tomēr, iestājoties saistību neizpildei saskaņā ar nomas līgumu, attiecīgā statņa vienība kļuva par pastāvīgu aizvietotāju atbilstoši nomas līguma noteikumiem. Ņemot vērā minēto, Iesniedzējam ir tiesības nekavējoties atgūt sākotnējo Strīdus statni, kas ir Iesniedzēja īpašums.
Dokumentus, kas apstiprinātu šo informāciju Iesniedzējs Administratorei nav iesniedzis. Administratores ieskatā tā ir netipiska situācija. Proti, objektīvi nav saprotams, kādēļ Strīdus statnis tika noņemts un aizstāts ar citu. Gaisa kuģa ekspluatācija bez statņa nav iespējama. Parādnieks ekspluatēja gaisa kuģi vēl vismaz sešus mēnešus. 
Administratorei nezināmu apstākļu dēļ Parādnieks Strīdus statni noņēma un aizstāja ar citu statni, kas nozīmē, ka jauns statnis kļuva par gaisa kuģa daļu (galvenās lietas piederību) un secīgi Iesniedzēja īpašumu. Ja Strīdus statnis tika aizstāts ar līdzīgu, Iesniedzējs nevar pieprasīt vēl Strīdus statni, ja vien tas nav trešās personas īpašums (piemēram, ņemts nomā). 
Saistībā ar minēto Administratore vēlreiz plāno vērsties pie Iesniedzēja, lai iespēju robežās noskaidrotu trūkstošos faktus par Strīdus statņa piederību. Taču Paskaidrojumu sniegšanas brīdī, izvērtējot visu Administratorei pieejamo un papildus iesniegto informāciju, nav pamata Strīdus statņa atdošanai Iesniedzējam, kas Iesniegumu Administratorei nav pierādījis.
[4.6] Ņemot vērā visu izklāstīto, Administratore lūdz Sūdzību noraidīt pilnā apjomā.
[5] Izvērtējot Sūdzību, Administratores sniegtos Paskaidrojumus, kā arī maksātnespējas procesu reglamentējošās tiesību normas, secināms turpmāk minētais.
[5.1] Maksātnespējas kontroles dienests veic administratoru uzraudzību un izskata sūdzības par administratoru rīcību, izņemot tos likumā noteiktos gadījumus, kad sūdzības par administratoru lēmumiem izskatāmas tiesā, kurā ierosināta attiecīgā maksātnespējas procesa lieta.[footnoteRef:18] [18:  Maksātnespējas likuma 174.1 panta 1. un 2. punkts.] 

Kreditors, parādnieka pārstāvis vai trešā persona, kuras likumiskās tiesības ir aizskartas, var iesniegt Maksātnespējas kontroles dienestam sūdzību par administratora rīcību.[footnoteRef:19] [19:  Maksātnespējas likuma 176. panta pirmā daļa.] 

Sūdzībā izteiktas pretenzijas par Administratores rīcību, nesniedzot atbildi uz Iesniegumu par Strīdus statni un neveicinot Strīdus statņa atdošanu īpašniekam. Vienlaikus Sūdzībā norādīts uz Administratores iespējamiem Ētikas kodeksa normu pārkāpumiem, rīkojoties nolaidīgi, nepamatoti vilcinoties.
[5.2] Pēc juridiskās personas maksātnespējas procesa pasludināšanas par parādnieka pārvaldes institūciju kļūst administrators. Administrators iegūst visas normatīvajos aktos, parādnieka statūtos vai līgumos paredzētās pārvaldes institūciju tiesības, pienākumus un atbildību.[footnoteRef:20]  [20:  Maksātnespējas likuma 64. panta pirmās daļas 1. punkts.] 

Administrators vada un virza parādnieka maksātnespējas procesu. Administratora atbildībā ir pēc būtības izvērtēt visus maksātnespējas procesā konstatētos faktus un iegūto informāciju to kopsakarībās. Pēc attiecīgās informācijas izvērtēšanas administratoram jāpieņem pamatots lēmums par turpmāko parādnieka maksātnespējas procesa norisi un jāizvēlas tiesiskie līdzekļi, lai nodrošinātu efektīvu un likumīgu maksātnespējas procesa norisi un mērķu sasniegšanu.[footnoteRef:21] Tikai un vienīgi administratora rīcībā ir pilnīga un visaptveroša informācija, kuras izvērtēšana ir par pamatu konkrētā lēmuma pieņemšanai. [21:  Maksātnespējas likuma 26. panta otrā daļa.] 

Izvēloties konkrēto tiesisko līdzekli, administrators uzņemas risku (atbildību) segt ar to parādniekam nodarītos zaudējumus.[footnoteRef:22] [22:  Maksātnespējas likuma 29. panta pirmā daļa.] 

Savukārt Maksātnespējas kontroles dienests atbilstoši Maksātnespējas likumā noteiktajām pilnvarām, nepieņemot lēmumu pēc būtības administratora vietā, ir tiesīgs pārbaudīt, vai administrators, pieņemot konkrētu lēmumu, ir visaptveroši izvērtējis visu viņa rīcībā esošo informāciju un lietas apstākļus, un spēj to pamatot.[footnoteRef:23] [23:  Skatīt, piemēram, Rīgas pilsētas Pārdaugavas tiesas 2021. gada 31. aprīļa spriedumu lietā Nr. C68347621.] 

[5.3] Par Sūdzībā izteikto pretenziju par Administratores rīcību, nesniedzot atbildi uz Iesniedzēja iesniegumu par Strīdus statni, norādāms turpmākais.
Saskaņā ar Sūdzībai pievienotajiem pierādījumiem Iesniedzēja pilnvarotā persona 2026. gada 14. aprīlī nosūtīja Administratorei Iesniegumu ar lūgumu parakstīt Iesniegumam pievienoto pilnvarojuma vēstuli, lai Iesniedzējs varētu saņemt Strīdus statni no Glabātāja noliktavas. Iesniedzēja pilnvarotā persona 2026. gada 21. un 27. aprīlī atgādināja par iepriekš nosūtīto Iesniegumu un lūdza sniegt ziņas par Iesnieguma izskatīšanas stadiju.
Sūdzībā norādīts, ka Iesniedzējs 2026. gada 15. aprīlī saņēma Administratores apstiprinājumu, ka Iesniedzēja iesniegums ir saņemts[footnoteRef:24]. Administratore Paskaidrojumos nenoliedz Iesnieguma saņemšanu. [24:  Iesniegums Elektroniskajā maksātnespējas uzskaites sistēmā reģistrēts 2026. gada 19. maijā.] 

Uz Iesniegumu Administratore sniedza 2026. gada 19. maija atbildi, tas ir, atbildi sniedza pēc Sūdzības saņemšanas un nedaudz ilgāk nekā mēnesi pēc Iesnieguma saņemšanas, neskatoties uz norādēm Iesniegumā par risināmā jautājuma steidzamību. Tādējādi Iesniedzēja rīcībā, iesniedzot Sūdzību, ilgāk kā mēnesi nebija ziņu par Administratores turpmāk plānotām darbībām saistībā ar Strīdus statni, kas saskaņā Iesniegumu ir steidzami nepieciešams Iesniedzējam.
Maksātnespējas procesā ir piemērojams atklātības princips. Proti, lai nodrošinātu uzticamību, informācijai par procesu, ir jābūt pieejamai visām procesā iesaistītajām personām, tādējādi veicinot šo personu interešu ievērošanu un procesa mērķu sasniegšanu. Izņēmums ir informācija, kuras neierobežota izpaušana varētu kaitēt parādnieka vai kreditoru likumīgajām interesēm.[footnoteRef:25] Proti, lai administrators nodrošinātu efektīvu un likumīgu, tostarp, caurskatāmu juridiskās personas maksātnespējas procesa norisi[footnoteRef:26], administratoram ir vispārīgs pienākums sniegt informāciju par maksātnespējas procesa norisi tiesai, kreditoriem, Maksātnespējas kontroles dienestam un citām normatīvajos aktos noteiktajām personām un institūcijām.[footnoteRef:27] [25:  Maksātnespējas likuma 6. panta 7. punkts.]  [26:  Skatīt arī Maksātnespējas kontroles dienesta informatīvo materiālu par atklātības principa nodrošināšanu maksātnespējas procesā. Pieejams: https://www.mkd.gov.lv/lv/informativie-materiali#informativs-materials-par-atklatibas-principa-nodrosinasanu-maksatnespejas-procesa ]  [27:  Maksātnespējas likuma 26. panta trešās daļas 2. punkts.] 

Likumdevējs ir paredzējis noteiktu kārtību, kas maksātnespējas procesā iesaistītajām personām ļauj īstenot tām likumā noteiktās tiesības. Maksātnespējas procesā iesaistītā persona var vērsties pie administratora ar informācijas pieprasījumu, kā arī lūgt veikt darbības, kas nepieciešamas tā tiesisko interešu aizsardzībai.[footnoteRef:28] [28:  Maksātnespējas likuma 26. panta trešās daļas 2., 7. punkts.] 

Lai gan Maksātnespējas likums nenoteic konkrētu termiņu, kādā sniedzama atbilde uz maksātnespējas procesā iesaistīto personu iesniegumiem un lūgumiem, tomēr, nodrošinot atklātības principa ievērošanu, atbilde sniedzama saprātīgā termiņā.
Civilprocesa izpratnē saprātīgs termiņš ir tāds termiņš, kura laikā var reāli izpildīt attiecīgu procesuālu darbību[footnoteRef:29]. Interpretējot saprātīga termiņa jēdziena lietojumu maksātnespējas procesā, jānorāda, ka saprātīgs termiņš būtu laika posms, kas nepieciešams, lai, ņemot vērā visus konkrētās situācijas apstākļus, tiktu veiktas visas likumā paredzētās darbības, kas nepieciešamas maksātnespējas procesā iesaistīto personu interešu aizsardzībai. Tāpat saprātīgs termiņš nozīmē, ka administratora rīcībā nedrīkst būt nepamatota vilcināšanās, veicot nepieciešamās darbības. [29:  Rozenbergs J., Civilprocesa likuma komentāri. Trešais papildinātais izdevums. Autoru kolektīvs prof. K. Torgāna vispārīgā zinātniskā redakcijā, Rīga: TNA, 2006, 108. lpp.] 

Vienlaikus administratoram ir jāizvērtē, vai atbildes sniegšanas termiņš negatīvi neietekmēs maksātnespējas procesa norisi un mērķu sasniegšanu, kā arī, vai atbildes sniegšana attiecīgajā termiņā neradīs maksātnespējas procesā iesaistīto personu likumisko tiesību aizskārumu.
Maksātnespējas kontroles dienests ņem vērā, ka Parādnieka maksātnespējas procesa sarežģītība un lietas materiālu apjoms var objektīvi ietekmēt atsevišķu jautājumu izskatīšanas ilgumu. Tomēr vienlaikus Maksātnespējas kontroles dienesta rīcībā nav nepārprotamu pierādījumu, kas apliecinātu objektīvus šķēršļus Administratorei sniegt atbildi uz Iesniegumu savlaicīgāk, tostarp ievērojot ārējos normatīvajos aktos noteiktos termiņus[footnoteRef:30] un tiesību principus. [30:  Skatīt, piemēram, Iesniegumu likuma 5. panta 3.1 daļu.] 

Vēršama uzmanība, ka gadījumā, ja administratoram ir nepieciešams ilgāks laiks, lai sniegtu atbildi pēc būtības, ir nosūtāma starpatbilde, tādējādi nodrošinot atklātības principu[footnoteRef:31]. Tās galvenais mērķis ir informēt iesniedzēju par lietas virzību, nepieciešamajiem papildinājumiem vai aizkavēšanās iemesliem. Pretējā gadījumā iesnieguma iesniedzējam nav ziņu par administratora turpmāk plānotām darbībām, kas savukārt liedz iesnieguma iesniedzējam iespēju plānot savu turpmāko rīcību, aizsargājot savas intereses. [31:  Maksātnespējas likuma 6. panta 7. punkts.] 

Līdz ar to, lai gan Administratore atbildi uz Iesniegumu šā lēmuma sagatavošanas brīdī ir sniegusi, Maksātnespējas kontroles dienests atzīst, ka tā nav sniegta sapratīgā termiņā.
Ievērojot minēto, secināms, ka Administratore, savlaicīgi nesniedzot atbildi uz Iesniegumu, nav ievērojusi Maksātnespējas likuma 6. panta 7. punkta un 26. panta trešās daļas 2. punkta prasības.
[5.4] Par Sūdzībā izteikto pretenziju par Administratores rīcību, neveicinot Strīdus statņa atdošanu īpašniekam.
Saskaņā ar Sūdzībā norādīto Iesniedzēja ieskatā Strīdus statnis, kas atrodas Glabātāja noliktavā, pieder Iesniedzējam. Lai Iesniedzējs atgūtu Strīdus statni, saskaņā ar Glabātāja norādēm ir nepieciešama Administratores piekrišana. Savukārt atbilstoši Paskaidrojumiem Administratores rīcībā nav pietiekamu pierādījumu, kas apliecinātu Strīdus statņa piederību Iesniedzējam.
Ar Maksātnespējas likumu administratoram ir uzlikta virkne pienākumu[footnoteRef:32], kas veicami nekavējoties un paralēli (piemēram, parādnieka dokumentu un mantas inventarizācija un parādnieka mantas ņemšana savā pārvaldījumā, kreditoru prasījumu pieņemšana un pārbaudīšana, darījumu izvērtēšana), lai nodrošinātu maksātnespējas procesu likumīgu un efektīvu norisi.[footnoteRef:33]  [32:  Maksātnespējas likuma 65. pants.]  [33:  Maksātnespējas likuma 26. panta otrā daļa.] 

Administratoram ir arī pienākums nekavējoties ņemt savā pārvaldījumā visu parādnieka mantu, kā arī parādnieka valdījumā vai turējumā esošo trešajām personām piederošo mantu.[footnoteRef:34] Maksātnespējas likuma 94. pants paredz rīcību ar trešajām personām piederošo mantu, kā arī atbildību par tās atsavināšanu maksātnespējas procesā. [34:  Maksātnespējas likuma 65. panta 4. punkts.] 

Lai administrators gūtu priekšstatu par parādniekam piederošo mantu, administratoram ir pienākums nekavējoties uzsākt parādnieka dokumentu un mantas pilnu inventarizāciju un sastādīt parādnieka bilanci.[footnoteRef:35] Savukārt, lai administrators varētu izpildīt minētos pienākumus, administratora rīcībā ir jābūt visiem parādnieka grāmatvedības dokumentiem, kas ļauj gūt skaidru priekšstatu par parādnieka darījumiem un mantas stāvokli vismaz pēdējos trijos gados pirms maksātnespējas procesa pasludināšanas. [35:  Maksātnespējas likuma 65. panta 2. punkts.] 

Tādējādi administratora pienākumu izpildi var apgrūtināt parādnieka dokumentu nenodošana vai nepilnīga to nodošana administratoram. 
Saskaņā ar Paskaidrojumiem Administratores rīcībā nav visu nepieciešamo dokumentu, lai Administratore spētu gūt skaidru priekšstatu par Parādniekam piederošo un valdījumā vai turējumā esošo trešajām personām piederošo mantu.
Lai maksātnespējas procesa norise būtu efektīva un likumīga, nepieciešama maksātnespējas procesā iesaistīto personu savstarpēja likumiska un konstruktīva sadarbība, izpildot pienākumus savlaicīgi, rūpīgi un labā ticībā.[footnoteRef:36] Proti, maksātnespējas procesā iesaistīto personu sadarbībai ir jābūt tādai, kas vērsta uz pasludinātā maksātnespējas procesa mērķa sasniegšanu, kā arī tādai, kas ļauj ar vismazāko resursu patēriņu vispilnīgāk sasniegt procesa mērķi. [36:  Maksātnespējas likuma 6. panta 8. punkts.] 

No Parādnieka maksātnespējas procesa lietas materiāliem[footnoteRef:37] izriet, ka šā lēmuma sagatavošanas brīdī Administratores rīcībā nav pietiekamu pierādījumu, kas apliecinātu Strīdus statņa piederību Iesniedzējam. Vienlaikus Administratore norāda uz gatavību, nodrošināt trešajām personām piederošās mantas atdošanu, ja viņas rīcībā ir ticamas ziņas, ka manta pieder trešajām personām. [37:  Skatīt, piemēram, Administratores 2026. gada 19. maija vēstuli /numurs/ un 2026. gada 8. jūnija vēstuli /numurs/, kas adresētas Iesniedzējam.] 

Ievērojot minēto, secināms, ka Administratores rīcība liecina par vēlmi konstruktīvi un likumīgi sadarboties. Līdz ar to Maksātnespējas kontroles dienests aicina Iesniedzēju iesniegt Administratorei visus nepieciešamos paskaidrojumus un dokumentus, kas apliecina Iesniedzēja īpašumtiesības uz Strīdus statni.
Vienlaikus vēršama uzmanība, ka gadījumā, ja Administratores un Iesniedzēja viedokļi par Strīdus statņa piederību arī turpmāk atšķirsies un nebūs pieejami nepārprotami pierādījumi, kas ļautu nepārprotami konstatēt Strīdus statņa piederību, būs uzskatāms, ka starp pusēm pastāv strīds par tiesībām, kura izšķiršana ir piekritīga tiesai vispārējā kārtībā.
Proti, Maksātnespējas kontroles dienestam likumdevējs nav piešķīris pilnvaras izšķirt strīdu, kam faktiski pieder manta, un izskatīt ar to saistītas sūdzības.[footnoteRef:38]  [38:  Maksātnespējas likuma 176. panta trešā daļa.] 

Izvērtējot visu iepriekš minēto, secināms, ka Maksātnespējas kontroles dienestam šā lēmuma sagatavošanas brīdī[footnoteRef:39] nav pamata atzīt, ka Administratore neveicina Strīdus statņa atdošanu īpašniekam. [39:  Maksātnespējas kontroles dienesta rīcībā nav nepārprotamu pierādījumu, kas apliecinātu, ka Strīdus statnis pieder tieši Iesniedzējam un ka ir pieļaujama tā atdošana Iesniedzējam.] 

Līdz ar to secināms, ka Sūdzība šajā daļā ir noraidāma.
[5.5] Par Sūdzībā norādītajiem Iesniedzēja ieskatā Administratores pieļautajiem Ētikas kodeksa normu pārkāpumiem un lūgumu izvērtēt Administratores rīcību disciplinārlietas ietvaros, norādāms turpmākais.
Nav strīda, ka ikvienam administratoram jāievēro administratora profesionālās ētikas normas, apzinoties, ka katra atsevišķa administratora rīcība veido administratora profesijas kopējo tēlu sabiedrībā.[footnoteRef:40] [40:  Ētikas kodeksa 1.2. punkts.] 

Iesniedzēja ieskatā Administratore, vilcinoties sniegt atbildi un secīgi risināt jautājumu par Strīdus statņa atdošanu īpašniekam, ir rīkojusies nolaidīgi. Līdz ar to Iesniedzējs Sūdzībā lūdz izvērtēt Administratores rīcību disciplinārlietas ietvaros.
Maksātnespējas likumā ir noteikta atšķirīga kārtība, kādā tiek vērtēta administratora rīcības maksātnespējas procesā atbilstība normatīvo aktu prasībām[footnoteRef:41] un kādā tiek vērtēti administratora, iespējams, pieļautie profesionālās ētikas normu būtiski pārkāpumi[footnoteRef:42]. [41:  Maksātnespējas likuma 175. panta pirmās daļas 2. punkts.]  [42:  Maksātnespējas likuma 31.1 pants.] 

Disciplinārlietu pret administratoru var ierosināt Maksātnespējas kontroles dienesta direktors pēc tiesneša vai prokurora, vai biedrības "Latvijas Maksātnespējas procesa administratoru asociācija" priekšlikuma vai pēc savas iniciatīvas.[footnoteRef:43] Līdz ar to Maksātnespējas kontroles dienests, ņemot vērā tā rīcībā esošo informāciju, patstāvīgi izvērtē vai ir pamats ierosināt disciplinārlietu pret administratoru. [43:  Maksātnespējas likuma 31.1 panta pirmā daļa.] 

No tiesiskā regulējuma neizriet pamats personai lūgt vai iniciēt Maksātnespējas kontroles dienestam ierosināt disciplinārlietu pret administratoru.
Administratīvo tiesu praksē[footnoteRef:44] atzīts, ka personai nav subjektīvo tiesību prasīt kādas konkrētas amatpersonas sodīšanu, un lēmums disciplinārlietā līdz ar to nevar aizskart šādas personas tiesības un tiesiskās intereses (piemēram, SKA-0161-06).  [44:  Skatīt Augstākās tiesas Senāta Administratīvo lietu departaments un Judikatūras nodaļa. Tiesu prakses vispārinājums. Pieteikuma nepieņemšana vai tiesvedības izbeigšana lietā sakarā ar to, ka pieteikumu iesniegusi persona, kurai nav šādu tiesību. 2006.] 

Minētais attiecināms arī uz maksātnespējas procesa administratora disciplārsodīšanu. 
Ievērojot minēto, Maksātnespējas kontroles dienestam nav pamata, izskatot Sūdzību, pamatojoties uz Maksātnespējas likuma 175. panta pirmās daļas 2. punktu un 176. pantu, vērtēt Administratores iespējamos ētikas normu pārkāpumus. Līdz ar to izteiktais lūgums izvērtēt Administratores rīcību disciplinārlietas ietvaros un Sūdzība šajā daļā ir noraidāmi.
[5.6] Vienlaikus Maksātnespējas kontroles dienests dara arī zināmu, ka Sūdzībā sniegtā informācija tiek ņemta vērā un tā nepieciešamības gadījumā tiks izmantota, veicot Administratores uzraudzību. Lēmuma pieņemšana, izskatot sūdzību, neierobežo Maksātnespējas kontroles dienestu veikt uzraudzību un izdarīt citus secinājumus, noskaidrojot papildu informāciju.
[6] Izvērtējot minēto un pamatojoties uz norādītajām tiesību normām, kā arī Maksātnespējas likuma 174.1 panta 2. punktu, 175. panta pirmās daļas 2. punktu, 176. panta pirmo, otro un trešo daļu,

nolēmu:

1. Atzīt, ka maksātnespējas procesa administratore /Administrators/, /amata apliecības numurs/, /SIA "Nosaukums B"/, /reģistrācijas numurs/, maksātnespējas procesā savlaicīgi nesniedzot atbildi uz /Nosaukums A/ 2026. gada 14. aprīļa iesniegumu, nav ievērojusi Maksātnespējas likuma 6. panta 7. punkta un 26. panta trešās daļas 2. punkta prasības.
2. Pārējā daļā /Nosaukums A/ pilnvarotās personas zvērinātas advokātes /pers. A/ 2026. gada 18. maija sūdzību par maksātnespējas procesa administratores /Administrators/, /amata apliecības numurs/, rīcību /SIA "Nosaukums B"/, /reģistrācijas numurs/, maksātnespējas procesā noraidīt.

Lēmumu var pārsūdzēt /tiesas nosaukums/ mēneša laikā no lēmuma saņemšanas dienas. Sūdzības iesniegšana tiesā neaptur šā lēmuma darbību.

